OBAVIJEST O OSLOBOĐENJU PLAĆANJA KOMUNALNE NAKNADE

Sukladno članku 17. Odluke o komunalnoj naknadi („Službeni glasnik Općine Velika Pisanica br. 1/2019) od plaćanja komunalne naknade oslobođeni su:

* novootvoreni obrti i trgovačka društva za prve dvije godine poslovanja, radi poticanja gospodarstva na području Općine Velika Pisanica,
* korisnici poslovnog prostora Poduzetničkog inkubatora Velika Pisanica i Poduzetničke zone Velika Pisanica,
* obrti i trgovačka društva koje otvore dodatni objekt na području Općine Velika Pisanica uz postojeći koji je već otvoren na području Općine Velika Pisanica, radi poticanja gospodarstva na području općine,
* stanovnici područja Općine Velika Pisanica koji prvi puta rješavaju svoje stambeno pitanje (osim temeljem instituta nasljeđivanja) za prve dvije godine od dana useljenja u stambeni objekt,
* korisnici zajamčene minimalne naknade temeljem Zakona o socijalnoj skrbi,
* osobe, samci, koje su do 31. prosinca tekuće godine navršile 70 godina života, kao mjera socijalne pomoći starijim osobama.

Pozivamo sve koji žele iskoristiti mogućnost oslobođenja od plaćanja komunalne naknade i koji ispunjavaju uvjete za oslobođenje plaćanja komunalne naknade da se zahtjev za oslobođenje od plaćanja komunalne naknade treba podnijeti do **31. ožujka** tekuće godine. Uz zahtjev obveznik je dužan dostaviti dokaze o pravu na oslobođenje.